|  |  |
| --- | --- |
|  |  *See artikkel räägib Eesti räpparist; USA kantrimuusiku kohta vaata Tommy Cash (kantrimuusik).* |

---

**Tommy Cash** (mõnikord kirjapildiga **TOMM¥ €A$H**, sünninimega **Tomas Tammemets**; sündinud 18. novembril 1991 Tallinnas) on Eesti räppar, kontseptuaalkunstnik, tantsija ja moedisainer.

Tommy Cash on saavutanud globaalse tuntuse eelkõige oma erilise muusikažanriga, mida ta kutsub *post-soviet*-räpiks, ja šokeerivate, sürrealistlike videotega. Tommy Cashi populaarsed laulud on näiteks "Winaloto", "Pussy money weed" ja "Little Molly".

Lapsepõlv ja noorus
-------------------

Tomas Tammemetsal on eesti, kasahhi ja vene juured.

Cash lapsepõlv möödus Tallinna äärelinnas Koplis, mis on paljuski tema loomingut mõjutanud. Ta õppis Tallinna Kunstigümnaasiumis, kuid gümnaasiumi pole ta lõpetanud.

Räpi avastas Cash tänu *freestyle'*'i tantsutundidele, kus talle oli suureks inspiratsiooniks õpetaja John, kes innustas teda oma peaga mõtlema ja leidma oma stiili.

Räpparikarjäär
--------------

2012. aastal laadis Tommy Cash Soundcloudi üles oma esimesed laulud "Oldkool", "Dusk" ja "Toxic". Cash on öelnud, et ta laulud räägivad temast ja tema elust, sellest, mida ta teeb ja mõtleb. Cashi sõnul saab ta inspiratsiooni bluusist, *gonzo*-kirjandusest, heast pornost, psühhedeeliast, koomiksitest. Teda on mõjutanud sellised artistid nagu Kanye West, Ninja (Die Antwoord), Erykah Badu, George Clinton, Andre3000, Kid Cudi, Ray Manzarek.

Cashi esimene esinemine toimus 7. detsembril 2012 Tallinnas Petersoni kohvikus, kus toimus väike moeetendus.

Cashi lugu "Oldkool" kasutati 2013. aastal toimunud ERKI moeshow' jaoks valminud visuaalis. Tommy Cashi esimene muusikavideo "Guez Whoz Bak" ilmus 26. septembril 2013. Tegemist oli videoga, mis on filmitud autoromulas, lavastaja Janar Aronija. Loo produtseeris Robert Niko. Videos osales kõrvalosas kunstnik Marta Vaarik.

Tommy Cashi esimese albumi "Euroz Dollaz Yeniz" esitlus toimus 2014. aastal Tartus Feel Good Music Cafés.

2015. aastal avaldas Tommy Cash uue video "Prorapsuperstar", mille tegid Sander Joon ja Mikk Mägi. Samal aastal ilmus ka "Leave Me Alone" muusikavideo. Veel lasi vene artist Little Big koostöös Tommy Cashiga välja loo "Give Me Your Money".

2016. aastal läks Cash oma esimesele Euroopa-turneele, mis sai alguse 17. juunil Riiast ning liikus edasi Austriasse, Saksamaale, Hispaaniasse ja Prantsusmaale. Samal aastal laadis Cash Soundcloudi uue loo "Winaloto", mis on tema enim kuulatud lugu. Sellel on Youtube'is üle 6,1 miljoni vaatamise. Sama looga esines ta Colors Show' külalisena ning sellel videol on üle 7,9 miljoni vaatamise.

Tommy Cash esindas 2017. aastal Eestit Hollandis Groningenis toimunud Euroopa suurimal uue pop- ja rokkmuusika *showcase*-festivalil Eurosonic Noorderslag. 2017. aastal ilmus Youtube'is muusikavideo loole "Surf", mille lavastas Cash ise ja produtseeris Anna-Lisa Himma. 2017. aastal toimus Õllesummeril Cashi suurim kontsert Eestis. 2017. aastal ilmus mitu uut singlit: "Rawr" koostöös Jaapani-Austraalia muusiku Jojiga ning lugu "Cry", mis valmis koostöös Vene eksperimentaalmuusiku Ic3peakiga. Cash osales Charli XCX *mixtape*'i loos "Delicious".

2018. aastal ilmusid muusikavideod lugudele "Pussy Money Weed" ja "Lil Molly".

Tommy Cashil on Soundcloudis üle 21 000, Youtube’is üle 200 000, ning Instagramis üle 328 000 jälgija (30. september 2018).

Teda on kajastanud mainekad väljaanded, näiteks New Music Express, The Guardian, The Vogue ja Paper Magazine.

### Auhinnad

* 2014 – R2 aastahiti eriauhind aasta demo eest
* 2014 – Eesti hiphopi auhind – aasta uus tulija
* 2017 – Eesti hiphopi auhinnad – aasta artist, aasta video, aasta lugu
* 2017 – Eesti muusikaauhinna – aasta muusikavideo auhinna ("Winaloto")
* 2018 – Eesti muusikaauhinna – parima video auhinna muusikavideo "Surf" eest

Diskograafia
------------

|  |  |  |
| --- | --- | --- |
| **Pealkiri** | **Aasta** | **Märkused** |
| "Oldkool" | 2012 |  |
| "Dusk" | 2012 |  |
| "Toxic" | 2012 |  |
| "Guez Whoz Bak" | 2013 |  |
| "Alien Tears" | 2014 |  |
| "Euroz Dollaz Yeniz" | 2014 |  |
| "Leave Me Alone" | 2015 |  |
| "ProRapSuperstar" | 2015 |  |
| "Winaloto" | 2016 | aasta muusikavideo auhind 
(Eesti muusikaauhinnad 2017) |
| "Escalade" | 2016 |  |
| "Orange Soda" | 2016 |  |
| "Surf" | 2017 | aasta muusikavideo auhind 
(Eesti muusikaauhinnad 2018) |
| "Rawr" | 2017 | Tommy Cash & Joji |
| "Cry" | 2017 | IC3PEAK x Tommy Cash |
| "Pussy Money Weed" | 2018 | produtsent A. G. Cook |
| "Little Molly" | 2018 | Tommy Cash ja Anna-Lisa Himma |

Lisaks muusikale
----------------

9. jaanuaril 2018 tuli Tommy Cash välja oma rõivakollektsiooniga, mis koosnes seitsmest tootest: *unisex-*pusad, T-särgid, sall, sokid ja rula. Inspiratsiooni sai ta oma iidoli Kanye Westi rõivakollektsioonist, samuti Ida-Euroopa kultuuriruumist. Nii võis tootevalikust leida näiteks kapuutsiga dressipluusi, mida kaunistas legendaarne diiva Anne Veski ja kiri "Roosiaia kuninganna", oranži dressipluusi kirjaga "Pavel" ja T-särgi "Kanye East".

Tommy Cash on osalenud maailmakuulsa moedisaineri Rick Owensi moeetendusel. Cash miksis Owensi moeetenduse jaoks kokku oma laulud "Leave Me Alone" ja "Pussy Money Weed". Räppar kõndis moelaval ka ise, kandes auklikku beeži särki ja alt laienevaid musti pükse.

Tommy Cash on kaasa teinud Charli XCX-i muusikavideos "Boys", kus osalevad ka paljud teised kuulsad meesartistid.

Cash eksponeerib end meelsasti suhtlusmeedias, laadides endast tihti üles kunstilisi ja slaaviliku huumoriga vürtsitatud pilte.

Probleemid ja vaidlused
-----------------------

Cash kogus 2017. aastal fännidelt muusikavideo tegemiseks Fanvestory platvormi kaudu 12 000 eurot, kuid videot ei teinud ning kasutas raha muude tegevuste jaoks, teavitades sellest ka investoreid.

Ukraina kunstnik Dimmi Taburets süüdistas Tommy Cashi 2022. aasta jaanuaris loomevarguses, kuna laulja oli kasutanud kunstniku ideid ja visandeid, kuid ei viidanud autorile. Cash palus vabandust ja parandas oma ühismeediapostitustel viited. Sama aasta veebruaris ilmunud Müürilehe artiklis väitsid artisti endised kaastöötajad anonüümselt, et see ideedevargus polnud üksikjuhtum. 2021. aasta kevadel teatas Tommy Cash, et disainis koostöös Adidasega maailma pikima ketsi, kuigi see sarnanes vendade Dufalate 2009. aastal loodud skulptuuridele, millest üks oli pikk Nike Air Force 1: vennad võtsid advokaadi kaudu Adidasega ühendust ning kavatsesid süüdistusega minna ka kohtusse.

Viited
------

1. 1 2 3 4 5 6 7 8 9 10  Tõnu. "Tommy Cash". *Allstarz*. Vaadatud 30.09.2018.
2. 1 2 3  Sarah Bellman (19.03.2018). "Estonian Rapper Tommy Cash Is Striving To Be 'Kanye East'". *Paper*. Vaadatud 30.09.2018.
3. 1 2  Joe Zadeh (19.06.2017). "'Is this for real?' Meet Tommy Cash, the surreal, post-Soviet rap sensation". *The Guardian*. Vaadatud 30.09.2018.
4. 1 2  Tommy Cash. "Uploads". *Youtube*. Vaadatud 30.09.2018.
5. 1 2  Madis Nestor (06.06.2013). "UUS EESTI BIIT: TOMMY CASH". *Müürileht*. Vaadatud 30.09.2018.
6. 1 2  Elina Sirol (04.12.2015). "Tommy Cash: see on koht, mis toob südamesse rahu". *Eesti Päevaleht*. Vaadatud 30.09.2018.
7. ↑  Mikko Leo Selg, Kaisa-Maria Kubpart (oktoober 2015). "TOMM¥ €A$H" (PDF). *Miilang*. Vaadatud 30.09.2018.
8. 1 2  iamtommycash. "TOMM¥ €A$H". *Soundcloud*. Vaadatud 30.09.2018.
9. 1 2  tommycashworld. "TOMM¥ CA$H". *Instagram*. Vaadatud 30.09.2018.
10. ↑  Tom Connick (19.04.2018). "Estonian rap sensation Tommy Cash talks Nando's, Charli XCX and getting bored of trap". *New Music Express*. Vaadatud 16.11.2018.
11. 1 2  Whitney Wei (25.01.2018). "Meet "Kanye East," the Estonian Rapper Who Spoofs American Pop Culture". *Vogue*. Vaadatud 30.09.2018.
12. ↑  Katharina Toomemets (26.02.2017). "Räppar Tommy Cash viis Eesti hip-hopi auhindade jagamiselt koju kolm priisi". *Õhtuleht*. Vaadatud 30.09.2018.
13. ↑  "Eesti Muusikaauhinnad 2017 võitjad on selgunud". *Eesti Muusikaauhinnad*. 26.01.2017. Originaali arhiivikoopia seisuga 1.10.2018. Vaadatud 30.09.2018.
14. ↑  "Tommy Cash (rapper)". *Wikipedia*. Vaadatud 30.09.2018.
15. ↑  Aija Kivi (12.01.2018). "Räppar Tommy Cashi esimese riidekollektsiooni kõige kallim toode on juba välja müüdud". *Mood*. Vaadatud 30.09.2018.
16. ↑  Meisi Volt (10.01.2018). "Midagi räpistiili austajaile: Tommy Cash avas veebipoe". *Anne&Stiil*. Vaadatud 30.09.2018.
17. ↑  Toimetaja: Merit Maarits (22.06.2018). "Fotod: Tommy Cash osales maailmakuulsa Rick Owensi moeetendusel". *ERR*. Vaadatud 30.09.2018.
18. ↑  Charli XCX (26.07.2017). "Boys". *Youtube*. Vaadatud 30.09.2018.
19. ↑  TOMM¥ €A$H. "TOMM¥ €A$H". *Facebook*. Vaadatud 30.09.2018.
20. ↑  Pärna, Egert (31. märts 2018). "Tommy Cash kogus fännidelt 12 000 eurot muusikavideo jaoks, mis kunagi ei valminudki". *ERR*. Vaadatud 30. oktoobril 2022.
21. ↑  "Sai veast aru. Häbiposti pandud Tommy Cash vabandas kunstniku ees, kes teda loomevarguses süüdistas". *Kroonika*. 14. jaanuar 2022. Vaadatud 30. oktoobril 2022.
22. ↑  Urbala, Mondela (24. oktoober 2022). "VALED JA ÜLELASKMISED! Tommy Cashi ohvriks langenud noor tantsijanna: arvasin, et saan neid usaldada, aga reaalsus oli hirmutav". *Elu*. Vaadatud 30. oktoobril 2022.
23. 1 2  Kartau, Sanna (2. veebruar 2022). "Tommy Cashi backstage kopitab". *Müürileht*. Vaadatud 30. oktoobril 2022.

Välislingid
-----------

* Koduleht
* Youtube
* Soundcloud
* Instagram
* Twitter
* Facebook